Patruljen fandt den parkerede bil så mistænkelig, at køretøjet blev gennemsøgt, og det viste sig, at rumænerne var i besiddelse af 13 mobiltelefoner. - Vi har hen over natten fået en del anmeldelser vedrørende mobiltelefoner, der er blevet stjålet i blandt andet Jomfru Ane Gade. Vi er i gang med at matche telefonerne fra bilen med de anmeldelser, og det ligger fast, at i hvert fald nogle af dem er stjålet i nat, fortæller vagtchef Frank Liltorp fra Nordjyllands Politi. - Blandt ofrene er en pige, der havde gemt sin mobiltelefon mellem brysterne. Hun opdagede ikke tyveriet, da det skete, men fandt senere ud af, at telefonen var væk, tilføjer han. Politiet regnede søndag morgen med, at de tre rumænere vil blive fremstillet for en dommer senere på dagen.

Opsummering:
[size=3]Tre rumænere med bopæl i Sverige blev tidligt søndag morgen anholdt i Aalborgs midtby, da en politipatrulje opdagede dem i en svensk indregistreret bil, der holdt parkeret på p-pladsen på Budolfi Plads.[/size]